
Valgkomiteen ønsker å foreslå at det settes i gang en prosess for å se på et system for digital arkivering i foreningen. Tidligere har arkivarens rolle i stor grad gått ut på å arkivere saker som har vært på trykk i aviser mm, mens det meste som skrives nå publiseres i digital form.

Valgkomiteen ønsker at styret ser på hvordan den digitale informasjonen kan spares for ettertiden, og hva denne endringen vil bety for arkivarrollen.

Følgende foreslås vedtatt:
· Styret setter i gang en prosess med å finne en løsning for digital arkivering
· Arkivarene skal, når løsningen er på plass, jobbe med arkivering av digitale reportasjer og konvertering av nye analoge reportasjer inn i valgt løsning
· Antall arkivarer reduseres fra 3 til 2



Styrets innstilling:
Styret støtter forslaget

